નદીની સપાટી 22 ફૂટને ઓળંગતા જ વહીવટીતંત્ર તથા નવસારી પાલિકા તંત્રે શહેરના નીચાણવાળા વિસ્તારમાં રહેતા લોકોને સ્થળાંતર કરવા તાકિદ કરી હતી. પૂર્ણાની સપાટી રાત્રે 12 વાગ્યે ભયજનક 23 ફૂટને ઓળંગી ગઈ હતી. જેને લઈને અનેક નીચાણવાળા વિસ્તારો જેવા કે બંદરરોડ, રાયચંદ રોડ, શાંતાદેવી રોડ, પ્રકાશ ટોકીઝ, ભેંસતખાડા, કાશીવાડી, મિથિલાનગરી, રંગુનનગર, દશેરાટેકરી, રેલરાહત કોલોની, ગધેવાનમાં પાણી ભરાઈ ગયા હતા. ઉક્ત વિસ્તારોમાંથી ઘણાંને તાબડતોડ અન્યત્ર શાળા, હોલ વગેરેમાં સ્થળાંતર કરાવાયા હતા.